**Zavod za hitnu medicinu Zadarske županije**

**Upravno vijeće**

**Broj: K.O.: 10-48/2022**

Na temelju članka 14. Statuta Zavoda za hitnu medicinu Zadarske županije (donesenog od Upravnog vijeća Ustanove 15. prosinca 2020. godine, ur.br. 01-2112/2020, uz suglasnost Osnivača od dana 22. veljače 2021. godine, Službeni glasnik Zadarske županije 5/21), te članka 6. Poslovnika o radu Upravnog vijeća Zavoda za hitnu medicinu Zadarske županije, Upravno vijeće Zavoda za hitnu medicinu Zadarske županije, na 48. sjednici održanoj dana 02.06.2022. godine, jednoglasno donosi slijedeći:

**PRAVILNIK O IZMJENI I DOPUNI PRAVILNIKA O ORGANIZACIJI I** **SISTEMATIZACIJI RADNIH MJESTA** **U ZAVODU ZA HITNU MEDICINU ZADARSKE ŽUPANIJE**

**Članak 1.**

U Pravilniku o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021, u čl. 21. u tablici Službe uprave, Odjel tehničkih poslova, mijenja se točka 2. na način da se povećava broj izvršitelja za radno mjesto stručni suradnik za nadzor poslovanja pa ta točka sada glasi:

|  |  |  |  |  |  |
| --- | --- | --- | --- | --- | --- |
| 2. | Stručni suradnik za nadzor poslovanja | Preddiplomski i diplomski sveučilišni studij ili integrirani preddiplomski i diplomski sveučilišni studij | Ekonomsko | 12 mjeseci | 2 |

**Članak 2.**

U prilogu 1 - Opis poslova u Zavodu za hitnu medicinu Zadarske županije dodaje se nova točka:

„**Stručni suradnik za nadzor poslovanja obavlja slijedeće poslove:**

* evidentira i kompletira ulazne račune zajedno sa svom pripadajućom dukumentacijom u skladu sa procedurom zaprimanja i provjere računa,
* na temelju prikupljenih ponuda za uslugu održavanja i popravka voznog parka, formira narudžbu za dobavljača, ispunjenu na zakonom predviđen način,
* prati izvršenje svih ugovora i pravodobno izvještava nadređene o izvršenju,
* sastavlja godišnje izvršenje ugovora te ga dostavlja Voditelju odjela,
* prati propise u okviru svog djelokruga rada,
* obrađuje račune za gorivo, sastavlja mjesečni izvještaj o potrošnji goriva po vozilima i prijeđenoj kilometraži prema putnim radnim listovima te izračunava prosječnu potrošnju goriva po vozilima,
* obavlja i ostale poslove po nalogu neposrednog rukovoditelja i ravnatelja, a koji su u vezi s
* djelatnošću,
* surađuje s tijelima inspekcije rada, s nadležnim službama zaštite zdravlja na radu te ovlaštenim ustanovama i trgovačkim društvima koji se bave poslovima zaštite na radu,
* şudjeluje u radu odbora za zaštitu na radu kod poslodavca,
* surađuje sa stručnim službama poslodavca, prilikom izgradnje i rekonstrukcije objekata namijenjenih za rad, nabave strojeva i uređaja te osobnih zaštitnih sredstava
* obavlja i druge poslove po nalogu neposrednog rukovoditelja i ravnatelja, a koji su u vezi s djelatnošću.

Za svoj rad odgovoran je neposrednom voditelju i ravnatelju.“

**Članak 3.**

U ostalom dijelu Pravilniku o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021.

**Članak 4.**

Ovaj Pravilnik o izmjeni i dopuni Pravilnika o organizaciji i sistematizaciji radnih mjesta stupa na snagu danom donošenja.

U Zadru, dana 02. lipnja 2022. godine

 Predsjednik Upravnog vijeća:

 Šime Rušin, dipl.ing.